pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-"กระทรวงยุติธรรม" ขับเคลื่อนการให้โอกาสสร้างอาชีพเด็กและเยาวชน
วันอังคารที่ 6 สิงหาคม 2562
"กระทรวงยุติธรรม" ขับเคลื่อนการให้โอกาสสร้างอาชีพเด็กและเยาวชน
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานในพิธีเปิด “การแข่งขันทักษะวิชาชีพเด็กและเยาวชน ครั้งที่ ๔ ประจําปี พ.ศ. ๒๔๖๒”
ในวันอังคารที่ ๖ สิงหาคม ๒๕๖๒ เวลา ๙.๔๕ น.
ณ แจ้งวัฒนะฮอลล์ ห้างสรรพสินค้าเซ็นทรัลพลาซ่า แจ้งวัฒนะ จ.นนทบุรี
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานในพิธีเปิด
“การแข่งขันทักษะวิชาชีพเด็กและเยาวชน ครั้งที่ ๔ ประจําปี พ.ศ. ๒๔๖๒”
(DJOP VSC : DJOP Vocational Skills Competition ๒๐๑๙
โดยมี นายสหการณ์ เพ็ชรนรินทร์ อธิบดีกรมพินิจและคุ้มครองเด็กและเยาวชน กล่าวรายงาน
พร้อมด้วยคณะผู้บริหารกระทรวงยุติธรรม ข้าราชการและบุคลากรกระทรวงยุติธรรม
สมาคม สโมสร เครือข่ายผู้ประกอบการ ตลอดจนเด็กและเยาวชนที่มาทําการแข่งขันฯ กว่า ๒๐๐ คน เข้าร่วมฯ
โดยการจัดแข่งขันทักษะฯ มีวัตถุประสงค์เพื่อเป็นการส่งเสริมและพัฒนาทักษะวิชาชีพให้แก่เด็กและเยาวชน
เปิดโอกาสให้เด็กและเยาวชนได้ใช้ความรู้ความสามารถจากการฝึกอบรม
มาใช้ให้เกิดประโยชน์จากการปฏิบัติงานจริง และได้รับประสบการณ์นอกเหนือจากการศึกษาในหน่วยเรียน
ส่งเสริมและพัฒนาคุณภาพและมาตรฐานด้านการฝึกวิชาชีพเด็กและเยาวชนให้มีประสิทธิภาพ
และสร้างแรงบันดาลใจในการประกอบอาชีพและส่งเสริมให้เด็กและเยาวชนมีแนวทางในการดําเนินชีวิต
สามารถใช้ชีวิตในสังคมอย่างมีความสุขจากการใช้ความรู้ ทักษะต่างๆ สร้างอาชีพที่สามารถเลี้ยงดูตนเอง
และครอบครัวได้ ตลอดจนเพื่อประชาสัมพันธ์และเผยแพร่ผลงาน
ความสามารถของเด็กและเยาวชนกรมพินิจฯ สู่สาธารณชน
ในการนี้ ปลัดกระทรวงยุติธรรม กล่าวใจความสําคัญตอนหนึ่งว่า ขอแสดงความชื่นชมคณะทํางาน
กรมพินิจและคุ้มครองเด็กและเยาวชนทุกท่าน ที่มีความมุ่งมั่นและเอาใจใส่ในการส่งเสริม
และพัฒนาเด็กและเยาวชนของเรา ให้มีความชํานาญทางทักษะวิชาชีพ อันเป็นทักษะสําคัญ
และจําเป็นสําหรับเด็กและเยาวชนในยุคนี้ การดูแลคนที่มาจากต่างที่มา ต่างครอบครัว ไม่ใช่เรื่องง่าย
แต่สิ่งที่ยากกว่าคือการค้นหาความถนัดในตัวของเด็กแต่ละคน เมื่อเจอแล้ว เราต้องส่งเสริม ฝึกฝน
และสนับสนุน เพื่อสร้างโอกาสให้เด็กและเยาวชนนําความรู้ความสามารถไปใช้ในการประกอบอาชีพ
ของตนเองในอนาคต เวลาที่เราได้เห็นเด็กที่เราเคยดูแล สามารถใช้ชีวิตในสังคมได้อย่างมีประสิทธิภาพนั้น
เปรียบเหมือนน้ําเลี้ยงจิตใจให้ที่คนทํางานทุ่มเทแรงกายแรงใจเพื่อเด็กและเยาวชนทุกคน
รัฐบาลไทย-ข่าวทำเนียบรัฐบาล-โฆษกรัฐบาลแจงเหตุผลการปรับรายการคืนความสุขฯ เป็นศาสตร์พระราชาสู่การปฏิบัติอย่างยั่งยืน เพื่อให้สอดคล้องกับสถานการณ์ เน้นเชื่อมโยงผลงานรัฐบาลกับแนวพระราชดำริทุกด้าน วอนประชาชนอย่าหล
วันอังคารที่ 1 พฤศจิกายน 2559
โฆษกรัฐบาลแจงเหตุผลการปรับรายการคืนความสุขฯ เป็นศาสตร์พระราชาสู่การปฏิบัติอย่างยั่งยืน เพื่อให้สอดคล้องกับสถานการณ์ เน้นเชื่อมโยงผลงานรัฐบาลกับแนวพระราชดําริทุกด้าน วอนประชาชนอย่าหล
โฆษกรัฐบาลแจงเหตุผลการปรับรายการคืนความสุขฯ เป็นศาสตร์พระราชาสู่การปฏิบัติอย่างยั่งยืน เพื่อให้สอดคล้องกับสถานการณ์ เน้นเชื่อมโยงผลงานรัฐบาลกับแนวพระราชดําริทุกด้าน วอนประชาชนอย่าหลงเชื่อข่าวลือ
วันนี้ (21 ตุลาคม 2559) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี มีนโยบายให้ปรับรูปแบบและเนื้อหาของรายการคืนความสุขให้คนในชาติ ที่ออกอากาศทุกคืนวันศุกร์ ไปเป็นรายการศาสตร์พระราชาสู่การปฏิบัติอย่างยั่งยืน เพื่อให้สอดคล้องกับสถานการณ์ และน้อมสํานึกในพระมหากรุณาธิคุณของพระบาทสมเด็จพระเจ้าอยู่หัวภูมิพลอดุลยเดช ที่ได้ทรงริเริ่มแนวทางการพัฒนาในหลายด้าน และรัฐบาลได้นํามาปฏิบัติอย่างเป็นรูปธรรม โดยเริ่มออกอากาศตอนแรกวันศุกร์ที่ 21 ต.ค.59
“เนื้อหาของรายการจะเน้นนําเสนอสิ่งที่รัฐบาลได้ดําเนินการตลอด 2 ปีที่ผ่านมา ภายใต้วิสัยทัศน์มั่นคง มั่งคั่ง ยั่งยืน ซึ่งจะเชื่อมโยงกับแนวพระราชดําริด้านต่าง ๆ ของพระองค์ท่าน โดยเฉพาะการน้อมนําหลักปรัชญาเศรษฐกิจพอเพียงที่นานาประเทศให้การยอมรับมาประยุกต์ใช้ เพื่อให้บรรลุเป้าหมายการพัฒนาที่ยั่งยืนของสหประชาชาติ 17 ประการ 169 เป้าประสงค์”
พลโท สรรเสริญ กล่าวต่อว่า รัฐบาลขอเรียนชี้แจงพี่น้องประชาชนว่า อย่าหลงเชื่อข่าวลือเกี่ยวกับการสั่งปลดรายการคืนความสุข ฯที่ถูกนําเสนอผ่านโซเชียลมีเดียและสื่ออื่น ๆเพราะเรื่องดังกล่าวไม่เป็นความจริงแต่อย่างใด
รัฐบาลไทย-ข่าวทำเนียบรัฐบาล-รัฐบาลยืนยันไม่ได้ทอดทิ้งน้องแบม ล่าสุด เตรียมเข้าทำงานที่ สำนักงาน ปปท. แล้ว
วันพฤหัสบดีที่ 30 สิงหาคม 2561
รัฐบาลยืนยันไม่ได้ทอดทิ้งน้องแบม ล่าสุด เตรียมเข้าทํางานที่ สํานักงาน ปปท. แล้ว
รัฐบาลยืนยันไม่ได้ทอดทิ้งน้องแบม ล่าสุด เตรียมเข้าทํางานที่ สํานักงาน ปปท. แล้ว
วันที่ 30 สิงหาคม 2561 พลโท สรรเสริญ แก้วกําเนิด โฆษกประจําสํานักนายกรัฐมนตรี กล่าวถึงกรณีการนําเสนอข่าว น้องแบม หรือนางสาวปณิดา ยศปัญญา ผู้ที่เปิดเผยข้อมูลการทุจริตเงินสงเคราะห์ผู้ยากไร้ในศูนย์คุ้มครองคนไร้ที่พึ่ง จ.ขอนแก่น ไม่ได้งานทํา หลังเรียนจบตามที่นายกรัฐมนตรีรับปากไว้ ว่า
กระทรวงการพัฒนาสังคมฯ ได้รายงานข้อเท็จจริงว่า นางสาวปณิดา ได้เคยพูดคุยกับผู้บริหารของกระทรวงจริง โดยแสดงความประสงค์ว่าต้องการรับราชการและทํางานที่ศูนย์คนไร้ที่พึ่งขอนแก่นเท่านั้น เพราะต้องดูแลบุพการี จึงไม่สามารถไปทํางานที่อื่นได้
โดยผู้บริหารกระทรวงการพัฒนาสังคมฯ ได้อธิบายกับนางสาวปณิดาว่า จําเป็นต้องสมัครสอบเข้ารับราชการตามกระบวนการก่อน เมื่อได้แล้วทางกระทรวงจะดูแลให้เป็นอย่างดี แต่นางสาวปณิดาอาจเกิดความเข้าใจผิดว่าสามารถทํางานได้เลย จึงรอเวลา และเมื่อไม่เห็นว่าจะได้งานทํา เลยไปสมัครงานที่อื่นแทน จนปรากฏเป็นเรื่องราวตามที่เป็นข่าว
อย่างไรก็ตาม ล่าสุดกระทรวงการพัฒนาสังคมฯ แจ้งว่า สามารถรับนางสาวปณิดาเข้าทํางานได้ในเดือน ต.ค. 61 แต่เป็นในลักษณะพนักงานจ้างเหมา ซึ่งนางสาวปณิดาไม่ประสงค์จะทํางานที่ศูนย์คุ้มครองคนไร้ที่พึ่ง จ.ขอนแก่น แล้ว เนื่องจากจะได้เข้ารับราชการที่สํานักงานคณะกรรมการป้องกันและปราบปรามการทุจริตในภาครัฐ (ปปท.) ในเร็ว ๆ นี้
ทั้งนี้ พลเอก ประยุทธ์ จันทร์โอชา นายกรัฐมนตรี ได้รับทราบเรื่องแล้ว โดยย้ําว่ารัฐบาลยินดีจะสนับสนุนคนดีอย่างเต็มที่ โดยได้กําชับให้หน่วยงานที่เกี่ยวข้องไปชี้แจงทําความเข้าใจกับนางสาวปณิดาและครอบครัวให้ชัดเจน พร้อมทั้งให้คําแนะนําช่วยเหลือเกี่ยวกับการเข้ารับราชการด้วย
รัฐบาลไทย-ข่าวทำเนียบรัฐบาล-ปลัดก.อุตฯมอบหมายให้หัวหน้าผู้ตรวจราชการกระทรวงอุตสาหกรรมตรวจเยี่ยมพร้อมมอบแนวนโยบายการขับเคลื่อนงานของกระทรวงอุตสาหกรรมในส่วนภูมิภาค ปี 61  แก่ อสจ.ในพื้นที่ภาคตะวันออกเฉียงเหนือ
วันเสาร์ที่ 11 พฤศจิกายน 2560
ปลัดก.อุตฯมอบหมายให้หัวหน้าผู้ตรวจราชการกระทรวงอุตสาหกรรมตรวจเยี่ยมพร้อมมอบแนวนโยบายการขับเคลื่อนงานของกระทรวงอุตสาหกรรมในส่วนภูมิภาค ปี 61  แก่ อสจ.ในพื้นที่ภาคตะวันออกเฉียงเหนือ
ปลัดก.อุตฯมอบหมายให้หัวหน้าผู้ตรวจราชการกระทรวงอุตสาหกรรมตรวจเยี่ยมพร้อมมอบแนวนโยบายการขับเคลื่อนงานของกระทรวงอุตสาหกรรมในส่วนภูมิภาค ปี 61  แก่ อสจ.ในพื้นที่ภาคตะวันออกเฉียงเหนือ
เมื่อวันที่ 10 พฤศจิกายน 2560 ปลัดกระทรวงอุตสาหกรรม มอบหมายให้นายสุรพล ชามาตย์ หัวหน้าผู้ตรวจราชการกระทรวงอุตสาหกรรม ตรวจเยี่ยมเพื่อสร้างขวัญและกําลังใจในการปฏิบัติงานของเจ้าหน้าที่ พร้อมมอบแนวนโยบายการขับเคลื่อนงานของกระทรวงอุตสาหกรรมในส่วนภูมิภาค ประจําปี 2561 แก่อุตสาหกรรมจังหวัดในพื้นที่ภาคตะวันออกเฉียงเหนือ ได้แก่ จังหวัดสกลนคร และจังหวัดนครพนม โดยมีนายอํานวย สุวรรณรักษ์ อุตสาหกรรมจังหวัดสกลนคร และนายสมชาย เถื่อนสุวรรณ อุตสาหกรรมจังหวัดนครพนม พร้อมเจ้าหน้าที่ร่วมให้ข้อมูลและรับฟังแนวนโยบายการขับเคลื่อนของกระทรวงอุตสาหกรรมในส่วนภูมิภาค ณ สํานักงานอุตสาหกรรมจังหวัดสกลนคร
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ ร่วมงาน Thailand IoT Industry Summit  2019 นำเทคโนโลยี“IoT ขับเคลื่อนประเทศไทย 4.0 ดันไทยก้าวไกลสู่เศรษฐกิจดิจิทัล”
วันศุกร์ที่ 9 สิงหาคม 2562
ปลัดกระทรวงดิจิทัลฯ ร่วมงาน Thailand IoT Industry Summit  2019 นําเทคโนโลยี“IoT ขับเคลื่อนประเทศไทย 4.0 ดันไทยก้าวไกลสู่เศรษฐกิจดิจิทัล”
ปลัดกระทรวงดิจิทัลฯ ร่วมงาน Thailand IoT Industry Summit  2019 นําเทคโนโลยี“IoT ขับเคลื่อนประเทศไทย 4.0 ดันไทยก้าวไกลสู่เศรษฐกิจดิจิทัล”
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคมเป็นประธานเปิดงานและกล่าวปาฐกถาในงาน Thailand IoT Industry Summit 2019 เมื่อวันที่ 7 สิงหาคม 2562 ณ โรงแรมเจดับบลิว แมริออท ถ.สุขุมวิท กรุงเทพฯ ซึ่งจัดขึ้นภายใต้ธีม “IoT ขับเคลื่อนประเทศไทย 4.0 ดันไทยก้าวไกลสู่เศรษฐกิจดิจิทัล” โดยมีหน่วยงานภาครัฐ องค์กรระหว่างประเทศ ผู้ให้บริการเครือข่ายชั้นนํา ผู้เชี่ยวชาญด้านอุตสาหกรรมและพันธมิตรจากภาคส่วนต่างๆ เข้าร่วมงานกว่า 300 คน เพื่อแบ่งปันข้อมูลองค์ความรู้ด้านนวัตกรรม IoT ที่ล้ําหน้า ตลอดจนขยายขอบเขตความร่วมมือเพื่อช่วยกันขับเคลื่อนยุทธศาสตร์ประเทศไทย 4.0 และเศรษฐกิจดิจิทัลให้รุดหน้า สําหรับประเทศไทยนั้นเทคโนโลยี IoT ได้กลายเป็นกลไกสําคัญในการเปลี่ยนแปลงประเทศไปสู่ยุคดิจิทัล สร้างมูลค่าทางสังคมและเศรษฐกิจในระดับสูง ซึ่งผู้ให้บริการ อาทิเช่น เอไอเอสและทรู คอร์ปอเรชั่น ก็ได้วางโครงข่าย NB-IoT ครอบคลุมทั่วประเทศ โดยมีตัวอย่างการใช้งาน อาทิ อุปกรณ์ติดตามรถ อุปกรณ์ดูแลเด็ก และการจอดรถอัจฉริยะซึ่งเทคโนโลยีเหล่านี้มีการใช้งานในเชิงพาณิชย์แล้ว นวัตกรรมต่างๆ อาทิ สมาร์ทมิเตอร์และอุปกรณ์ติดตามวัว (Connected Cow) ก็ได้เข้ามาทดลองใช้งานในประเทศไทยแล้วเช่นกัน
**********************
รัฐบาลไทย-ข่าวทำเนียบรัฐบาล-รองปลัดภานุวัฒน์ เปิดอบรมหลักสูตร ‘นักบริหารระดับต้น’ รุ่นที่ 28 ของกระทรวงอุตสาหกรรม
วันพฤหัสบดีที่ 23 มกราคม 2563
รองปลัดภานุวัฒน์ เปิดอบรมหลักสูตร ‘นักบริหารระดับต้น’ รุ่นที่ 28 ของกระทรวงอุตสาหกรรม
นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานในพิธีเปิดอบรมหลักสูตร ‘นักบริหารระดับต้น’ รุ่นที่ 28 ของกระทรวงอุตสาหกรรม ณ โรงแรม เดอะทวินทาวเวอร์ กรุงเทพฯ
วันที่ 20 มกราคม 2563 นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานในพิธีเปิดอบรมหลักสูตร ‘นักบริหารระดับต้น’ รุ่นที่ 28 ของกระทรวงอุตสาหกรรม โดยมีนายสมพล โนดไธสง ผู้ตรวจราชการกระทรวงอุตสาหกรรม นางสาวสุนีย์ โสภณ ผู้อํานวยการกองบริหารทรัพยากรบุคคล และ นายสมชัย เอมบํารุง ผู้อํานวยการกองกฎหมาย เข้าร่วมด้วย ณ โรงแรม เดอะทวินทาวเวอร์ กรุงเทพฯ
รัฐบาลไทย-ข่าวทำเนียบรัฐบาล-กลุมสมาชิกรัฐสภาและภาคเอกชนของญี่ปุน เข้าเยี่ยมคารวะรองนายกรัฐมนตรี
วันจันทร์ที่ 25 ธันวาคม 2560
กลุมสมาชิกรัฐสภาและภาคเอกชนของญี่ปุน เข้าเยี่ยมคารวะรองนายกรัฐมนตรี
กลุมสมาชิกรัฐสภาและภาคเอกชนของญี่ปุน เข้าเยี่ยมคารวะรองนายกรัฐมนตรี
วันนี้ (21 ธ.ค. 2560) เวลา 09.30 น. ณ ห้องรับรอง 1 ตึกบัญชาการ 1 ทําเนียบรัฐบาล กลุมสมาชิกรัฐสภาและภาคเอกชนของญี่ปุน เข้าเยี่ยมคารวะ นายสมคิด จาตุศรีพิทักษ์ รองนายกรัฐมนตรี สรุปสาระสําคัญของการสนทนาดังนี้
รองนายกรัฐมนตรีกล่าวต้อนรับกลุมสมาชิกรัฐสภาและภาคเอกชนของญี่ปุน โดยรองนายกรัฐมนตรียินดีที่ไดพบกับกลุ่มสมาชิกรัฐสภาและภาคเอกชนของญี่ปุ่นอีกครั้งหนึ่ง หลังจากที่ไดพบเมื่อปีที่แล้วระหว่างการติดตามคณะของนายทะดะชิ มะเอะดะ CEO ของ JBIC ที่ประเทศไทย
ทั้งสองฝ่ายเห็นพ้องว่า การพบปะครั้งนี้จะเปนประโยชนในการเสริมสรางเครือขายระหวางนักการเมืองญี่ปุนกับภาครัฐไทยมากขึ้น ซึ่งรองนายกรัฐมนตรีหวังว่า การเยือนไทยในครั้งนี้จะทําใหกับกลุมสมาชิกรัฐสภาและภาคเอกชนของญี่ปุนให้ความสนใจตอไทย
ทั้งนี้ ไทยและญี่ปุนมีความสัมพันธ์ที่ยาวนาน ในปนี้ครบ 130 ป การสถาปนาความสัมพันธ์ทางการทูตระหวางกัน มีการจัดกิจกรรมในโอกาสพิเศษดังกลาวมากมาย โดยเฉพาะการแลกเปลี่ยนการเยือนระหว่างกัน เพื่อกระชับความร่วมมืออย่างรอบด้าน โดยเฉพาะในด้านเศรษฐกิจ เชน การพัฒนาอุตสาหกรรมเปาหมายของไทย การพัฒนา SMEs ระบบราง ความรวมมือดานดิจิทัล วิทยาศาสตรและเทคโนโลยี เป็นต้น
อนึ่ง บริษัท JC Service มีความสนใจที่จะร่วมลงทุนในประเทศไทย ในด้านการนําไม้ยางพารามาแปรรูปให้เป็นพลังงานชีวมวล ซึ่งจะส่งผลดีต่อเศรษฐกิจระหว่างทั้งสองประเทศ
ในโอกาสนี้ รองนายกรัฐมนตรียังได้กล่าวย้ําว่า ไทยใหความสําคัญกับการพัฒนาความรวมมือระดับทองถิ่นกับญี่ปุ่นอยางมาก เนื่องจากเห็นวา ความสัมพันธ์ไทย–ญี่ปุน ไมไดรวมศูนยที่เมืองหลวงอยางเดียว แตไดกระจายไปยังระหวางจังหวัดตางๆ มากขึ้น โดยแตละจังหวัดของญี่ปุนมี SMEs ที่มีนวัตกรรมและเทคโนโลยีที่โดดเดน น่าสนใจ ทั้งในดานอุตสาหกรรม การแปรรูปสินคาเกษตร และผลิตภัณฑทองถิ่น ซึ่งในปัจจุบันท้องถิ่นไทยมีความร่วมมือกับท้องถิ่นญี่ปุ่นที่หลากหลาย รองนายกรัฐมนตรีหวังว่าจะเห็นความรวมมือระหวางจังหวัดของญี่ปุ่นกับของไทยมากขึ้น เพื่อเพิ่มพูนผลประโยชน เสริมสรางความเขมแข็งรวมกัน
รัฐบาลไทย-ข่าวทำเนียบรัฐบาล-ผลประชุม คกก.ติดตาม ตรวจสอบ และประเมินผลการจัดการศึกษาของ ศธ.
วันศุกร์ที่ 12 มกราคม 2561
ผลประชุม คกก.ติดตาม ตรวจสอบ และประเมินผลการจัดการศึกษาของ ศธ.
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยผลการประชุมคณะกรรมการติดตาม ตรวจสอบ และประเมินผลการจัดการศึกษาของกระทรวงศึกษาธิการ ครั้งที่ 1/2561
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยผลการประชุมคณะกรรมการติดตาม ตรวจสอบ และประเมินผลการจัดการศึกษาของกระทรวงศึกษาธิการ ครั้งที่ 1/2561 เมื่อวันศุกร์ที่ 12 มกราคม 2561ณ ห้องประชุมอาคารราชวัลลภ กระทรวงศึกษาธิการ
นพ.ธีระเกียรติ เจริญเศรษฐศิลป์กล่าวว่าที่ประชุมได้รับทราบผลการตรวจราชการตามนโยบาย รมว.ศึกษาธิการ เกี่ยวกับประสิทธิภาพการใช้ทรัพยากรเพื่อการศึกษาซึ่งคณะผู้ตรวจราชการกระทรวงได้รวบรวมวิเคราะห์ เพื่อต้องการให้เป็นข้อมูลสารสนเทศที่สามารถนําไปใช้ในการเปรียบเทียบการลงทุนต้นทุนต่อหัวเฉลี่ย ที่มีต่อผลสัมฤทธิ์ทางการเรียนของนักเรียนโดยใช้ผลคะแนนO-NETเป็นเกณฑ์เช่นต้นทุนต่อโรงเรียนประมาณเท่าไร ตรงไหนบ้าง จุดไหนสูงหรือต่ําหากเป็นโรงเรียนขนาดเล็กที่มีนักเรียนต่ํากว่า 120 คน ต้นทุนปัจจุบันอยู่ที่ประมาณ 5 หมื่นกว่าบาท แต่เมื่อเป็นโรงเรียนขนาดใหญ่ขึ้นตามลําดับต้นทุนต่อหัวเฉลี่ยก็จะน้อยลงตามลําดับ ดังนั้น ข้อมูลเหล่านี้จะสะท้อนถึงประสิทธิภาพในการวางแผนของระบบการบริหารงานบุคคล และใช้สําหรับการลงทุนเพื่อการศึกษาของรัฐให้มีประสิทธิภาพและประสิทธิผลมากขึ้นต่อไปด้วย
นอกจากนี้สิ่งที่ต้องการให้เกิดขึ้นจากการตรวจราชการ คือ ขอให้มีการนําข้อมูลจากการตรวจราชการมาใช้อย่างรวดเร็วอาจไม่จําเป็นต้องรอให้ครบ 6 เดือนแล้วมารายงาน เพราะนโยบายบางเรื่องที่ลงไปพบปัญหาแล้วกว่าจะมารายงานอาจจะช้าไป เช่น บางโรงเรียนมีชั้นอนุบาล 1 เพียงคนเดียวต่อห้อง แต่โรงเรียนก็สามารถแก้ไขด้วยการเรียนรวมชั้นอนุบาล 3 ปัญหาเหล่านี้หากได้รับทราบไว ก็จะแก้ปัญหาได้ไว ที่สําคัญคือคณะกรรมการตรวจหรือผู้ตรวจลงพื้นที่ไปดู ก็จะเป็นกลางกว่าปัจจัยต่าง ๆ เหล่านี้ส่งผลถึงการใช้ทรัพยากรเพื่อการศึกษาอีกด้วย
อีกประเด็นที่ประชุมเสนอ คือ ขอให้เน้นการบูรณาการในการจัดการศึกษา โดยขอให้คณะกรรมการศึกษาธิการจังหวัด (กศจ.) เข้ามามีบทบาทในส่วนนี้มากขึ้นรวมทั้งขอให้ความสําคัญกับการติดตามตรวจสอบในเรื่องทุจริตที่เกิดขึ้น รวมทั้งภายในส่วนกลางด้วย
บัลลังก์ โรหิตเสถียร:สรุป/รายงาน
กิตติกร แซ่หมู่:ถ่ายภาพ
รัฐบาลไทย-ข่าวทำเนียบรัฐบาล-ชดเชยรายได้ให้กับเกษตรกรที่ได้รับผลกระทบจากการระบาดของโรคใบด่างมันสำปะหลัง
วันจันทร์ที่ 23 กันยายน 2562
ชดเชยรายได้ให้กับเกษตรกรที่ได้รับผลกระทบจากการระบาดของโรคใบด่างมันสําปะหลัง
..
#ไทยคู่ฟ้า เพื่อตัดวงจรการระบาดของโรคใบด่างมันสําปะหลังไม่ให้แพร่ระบาดไปยังพื้นที่แห่งใหม่ และชดเชยรายได้ให้กับเกษตรกรที่ได้รับผลกระทบจากการระบาดของโรคใบด่างมันสําปะหลัง ล่าสุด ครม. ได้อนุมัติวงเงินเพื่อแก้ปัญหาโรคใบด่างมันสําปะหลัง ครอบคลุมพื้นที่ปลูก 50 จังหวัด
สําหรับเกณฑ์การจ่ายเงินชดเชย ต้องเป็นเกษตรกรผู้ปลูกมันสําปะหลังที่ขึ้นทะเบียนเกษตรกร (ทบก.) กับกรมส่งเสริมการเกษตร ที่ได้รับการยืนยันการเป็นโรคใบด่างจากกรมวิชาการเกษตร จะได้รับการชดเชยรายละ 3,000 บาทต่อไร่ โดยเกษตรกรจะต้องยินยอมให้ถอนต้นมันสําปะหลังทิ้ง และหยุดพักการปลูกมันสําปะหลังในพื้นที่ที่มีการทําลายต้นที่เป็นโรคอย่างน้อย 2 เดือน เริ่มดําเนินโครงการ ตั้งแต่เดือนต.ค. 62 – ก.ย. 63
สอบถามข้อมูลเพิ่มเติม กรมวิชาการเกษตร 0 2579 0151-8
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม เป็นประธานในพิธีส่งมอบโครงการเสริมสร้างคุณภาพชีวิตของนักเรียนในโรงเรียนที่ด้อยโอกาส จังหวัดพิจิตร
วันพุธที่ 28 มีนาคม 2561
รองนายกรัฐมนตรีและรัฐมนตรีว่าการกระทรวงยุติธรรม เป็นประธานในพิธีส่งมอบโครงการเสริมสร้างคุณภาพชีวิตของนักเรียนในโรงเรียนที่ด้อยโอกาส จังหวัดพิจิตร
รองนายกรัฐมนตรีและรัฐมนตรีว่าการกระทรวงยุติธรรม เป็นประธานในพิธีส่งมอบโครงการเสริมสร้างคุณภาพชีวิตของนักเรียนในโรงเรียนที่ด้อยโอกาส จังหวัดพิจิตร
ในวันพุธที่ 28 มีนาคม 2561
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
เป็นประธานในพิธีส่งมอบโครงการเสริมสร้างคุณภาพชีวิตของนักเรียน
ในโรงเรียนที่ด้อยโอกาสและทอดผ้าป่าการศึกษา
ณ โรงเรียนเขารูปช้าง และศูนย์การศึกษาพิเศษประจําจังหวัดพิจิตร
โดยมี นายวีระศักดิ์ วิจิตร์แสงศรี ผู้ว่าราชการจังหวัดพิจิตร ให้การต้อนรับ
ในโอกาสนี้ สํานักงาน ป.ป.ส. โดย นายศิรินทร์ยา สิทธิชัย เลขาธิการ ป.ป.ส. พร้อมผู้บริหาร
ได้ร่วมพิธีส่งมอบรถยนต์ของสํานักงาน ป.ป.ส. ให้แก่ศูนย์การศึกษาพิเศษประจําจังหวัดพิจิตร
เพื่อใช้ประโยชน์ในราชการ โดยมี นายวีระศักดิ์ วิจิตร์แสงศรี ผู้ว่าราชการจังหวัดพิจิตร
เป็นผู้รับมอบรถยนต์ดังกล่าว
รัฐบาลไทย-ข่าวทำเนียบรัฐบาล-กระทรวงดิจิทัลฯ หารือ British Council พัฒนาระบบการเรียนการสอนภาษาอังกฤษ ที่ไม่จำเป็นต้องใช้สัญญาณอินเทอร์เน็ตสูง ให้ประชาชนพื้นที่ห่างไกลเข้าถึงได้ง่าย
วันอังคารที่ 6 มิถุนายน 2560
กระทรวงดิจิทัลฯ หารือ British Council พัฒนาระบบการเรียนการสอนภาษาอังกฤษ ที่ไม่จําเป็นต้องใช้สัญญาณอินเทอร์เน็ตสูง ให้ประชาชนพื้นที่ห่างไกลเข้าถึงได้ง่าย
กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ได้ร่วมหารือกับผู้แทนจากสถาบันสอนภาษาอังกฤษ บริติช เคานซิล (British Council) โดย บริติช เคานซิล มีความประสงค์จะร่วมมือกับกระทรวงดิจิทัลฯ ในด้านการใช้ระบบ Computer Assisted English Test ซึ่งจะเป็นประโยชน์และช่วยพัฒนาการเรียนการสอนภาษาอังกฤษของไทยอีกทางหนึ่ง และสามารถประยุกต์ใช้ได้กับการศึกษาในทุกระดับ โดยระบบดังกล่าวได้รับการออกแบบให้สามารถใช้งานได้ในพื้นที่ที่มีสัญญาณอินเทอร์เน็ตไม่สูงนักได้ จึงทําให้เหมาะกับการใช้งานทั้งในเขตเมืองและพื้นที่ห่างไกล ซึ่งในอนาคตอันใกล้เมื่อรัฐบาลได้ดําเนินการขยายระบบอินเทอร์เน็ตความเร็วสูงครอบคลุมทั่วประเทศแล้ว ก็จะทําให้สามารถใช้ระบบดังกล่าวได้อย่างมีประสิทธิภาพมากยิ่งขึ้น ทั้งนี้ ปัจจุบัน บริติช เคานซิล ได้สนับสนุนโครงการทางหลวงดิจิทัล (Digital Highway) เพื่อเชื่อมต่อเขตเมืองและชนบทเข้าด้วยกันด้วยเทคโนโลยีดิจิทัล และได้ส่งเสริมอุตสาหกรรมสร้างสรรค์ (Creative industry) ที่เกี่ยวกับงานหัตถกรรมท้องถิ่น โดยเฉพาะในจังหวัดเชียงใหม่ อาทิ ช่วยพัฒนาเว็บไซต์สําหรับขายสินค้า และการเล่าเรื่องราวเพื่อเพิ่มมูลค่าของผลิตภัณฑ์ เป็นต้น เมื่อวันที่ 5 มิถุนายน 2560 ณ บางกอก คอนเวนชั่น เซ็นเตอร์ แอท เซ็นทรัลเวิลด์ กรุงเทพฯ
**************************
รัฐบาลไทย-ข่าวทำเนียบรัฐบาล-รมว.ศธ.เปิดงาน UK-Thailand Transnational Education
วันจันทร์ที่ 28 สิงหาคม 2560
รมว.ศธ.เปิดงาน UK-Thailand Transnational Education
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานกล่าวเปิดงาน UK-Thailand Transnational Education
UK-Thailand Transnational Education (TNE) Development Projectเป็นโครงการที่ริเริ่มขึ้นเมื่อปี พ.ศ.2558เป็นความร่วมมือระหว่างสํานักงานคณะกรรมการการอุดมศึกษา (สกอ.) รวมทั้งมหาวิทยาลัยด้านการวิจัยของไทย และบริติช เคานซิล ประเทศไทย เพื่อเปิดโอกาสให้สถาบันอุดมศึกษาของไทยและสถาบันอุดมศึกษาสหราชอาณาจักร พัฒนาหลักสูตรร่วมและหลักสูตรคู่ขนานร่วมกัน กล่าวคือนิสิตนักศึกษาในประเทศไทยและประเทศเพื่อนบ้านจะได้รับคุณวุฒิของสหราชอาณาจักรในประเทศไทยโดยไม่ต้องไปศึกษาที่สหราชอาณาจักร
สําหรับการจัดงานในครั้งนี้ เป็นครั้งที่2โดยเปิดตัว10 หลักสูตรร่วมและหลักสูตรคู่ขนานของสถาบันอุดมศึกษาของไทยและสหราชอาณาจักร ดังนี้
1) มหาวิทยาลัยเชียงใหม่ - University of Reading: หลักสูตร Dual Master’s Degree Programme (International Programme) in Food Science and Technology
2) จุฬาลงกรณ์มหาวิทยาลัย - University of Liverpool: หลักสูตร PhD in Biotechnology, PhD in Bioinformatics and Computational Biology, MSc in Biotechnology
3) มหาวิทยาลัยเกษตรศาสตร์ - University of Westminster: หลักสูตร Dual PhD in Biological Science
4) มหาวิทยาลัยขอนแก่น - University of Liverpool (TBC): หลักสูตร Dual Degree PhD in Tropical Disease Biology / Tropical Medicine
5) มหาวิทยาลัยเทคโนโลยีพระจอมเกล้าธนบุรี - University of Reading: หลักสูตร Dual Bachelor of Science Programmes in Microbiology
6) มหาวิทยาลัยมหิดล – University of Strathclyde: หลักสูตร Bachelor of Engineering Programme in Biomedical Engineering (International Programme, Multidisciplinary Programme), Bachelor of Engineering Programme in Chemical Engineering (International Programme)
7) มหาวิทยาลัยมหิดล – University of Sussex: หลักสูตร BSc in Bioinnovation
8) มหาวิทยาลัยสงขลานครินทร์ - University of Westminster: หลักสูตร Bachelor of Science Major in Information and Communication Technology
9) มหาวิทยาลัยเทคโนโลยีสุรนารี – University of Birmingham: หลักสูตร Bachelor of Engineering Programme in Mechanical Engineering (International Programme)
10) มหาวิทยาลัยธรรมศาสตร์ – Queen Mary, University of London: หลักสูตร Double Master’s Degree in Dermatology and Aesthetic Medicine
นอกจากนี้ โครงการสนับสนุนหลักสูตรการศึกษาร่วม (Transnational Education) ปีที่ 2 จะมุ่งเน้นการสนับสนุนนโยบาย Thailand 4.0 ของรัฐบาล รวมทั้งสนับสนุนธุรกิจเพื่อสังคมซึ่งเป็นแนวทางการศึกษาใหม่ของประเทศไทย ตลอดจนดําเนินการร่วมกับภาคอุตสาหกรรมเพื่อให้ผู้ที่จบการศึกษามีทักษะและความรู้ที่สอดคล้องกับความต้องการของตลาดแรงงาน
อรพรรณ ฤทธิ์มั่น, บัลลังก์ โรหิตเสถียร: สรุป/รายงาน
ขอบคุณภาพถ่าย:คณะทํางาน รมว.ศธ.
รัฐบาลไทย-ข่าวทำเนียบรัฐบาล-สธ. เผย เบื้องต้นผลการตรวจผู้ป่วยส่งต่อ รักษา ร.พ. ศิริราชไม่พบติดเชื้อ โควิด 19 รอตรวจซ้ำด้วยเทคโนโลยีทางพันธุกรรม
วันพฤหัสบดีที่ 16 กรกฎาคม 2563
สธ. เผย เบื้องต้นผลการตรวจผู้ป่วยส่งต่อ รักษา ร.พ. ศิริราชไม่พบติดเชื้อ โควิด 19 รอตรวจซ้ําด้วยเทคโนโลยีทางพันธุกรรม
เมื่อวันที่ 14 กรกฎาคม 2563 เวลา 16.40 น. กรมควบคุมโรค ได้รับรายงานผู้ป่วยยืนยัน COVID-19 จํานวน 1 ราย เป็นเพศหญิง สัญชาติไทย อายุ 31 ปี  ประวัติโรคประจําตัวเป็นโรคเบาหวาน จากโรงพยาบาลแห่งหนึ่ง ย่านราษฏร์บูรณะ
นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค กล่าวว่า เมื่อวันที่ 14 กรกฎาคม 2563 เวลา 16.40 น. กรมควบคุมโรค ได้รับรายงานผู้ป่วยยืนยัน COVID-19 จํานวน 1 ราย เป็นเพศหญิง สัญชาติไทย อายุ 31 ปี ประวัติโรคประจําตัวเป็นโรคเบาหวาน จากโรงพยาบาลแห่งหนึ่ง ย่านราษฏร์บูรณะ เข้ารับการรักษาเป็นผู้ป่วยในตั้งแต่วันที่ 30 มิถุนายน 2563 ด้วยอาการบวมตามแขนขา ต่อมาในวันที่ 13 กรกฎาคม 2563 ผู้ป่วยอาการไม่ดีขึ้น มีอาการปอดอักเสบ แพทย์สงสัยโรคโควิด-19 จึงเก็บตัวอย่างจากโพรงจมูกส่งตรวจที่โรงพยาบาลจุฬาลงกรณ์ ผลพบเชื้อ เก็บตัวอย่างจากเสมหะตรวจ ผลไม่พบเชื้อ และทางกรมควบคุมโรค ได้ทําการเก็บเสมหะเพิ่มเติมอีกครั้ง เพื่อส่งตรวจยืนยัน ในวันที่ 14 และวันที่ 15 กรกฎาคม 2563 เนื่องจากการสอบสวนประวัติจากสามีพบว่า ผู้ป่วยไม่มีประวัติของปัจจัยเสี่ยงแต่อย่างใด และผลการตรวจ โดยสถาบันบําราศนราดูร และ กรมวิทยาศาสตร์การแพทย์ ไม่พบเชื้อ ต่อมารพ.จุฬาลงกรณ์ ได้มีการตรวจตัวอย่างจากโพรงจมูกซ้ํา ผลไม่พบเชื้อ ดังนั้น สรุปได้ว่า ผู้ป่วยรายนี้ยืนยันได้ว่า ไม่ใช่ผู้ป่วยโรคติดเชื้อไวรัสโคโรนา 2019 อย่างไรก็ตามเพื่อความมั่นใจสถาบันบําราศนราดูรกําลังทําการตรวจโดยใช้เทคโนโลยีการหาลําดับเบสที่พัฒนาขึ้นใหม่ อยู่ระหว่างรอผล
ทั้งนี้ หลังจากรับรายงานผู้ป่วยรายนี้ และอยู่ระหว่างรอผลการตรวจซ้ํา ทีมสอบสวนควบคุมโรค ของกรมควบคุมโรค ร่วมกับ สํานักอนามัย กรุงเทพมหานคร ได้ไปที่โรงพยาบาลดังกล่าว เพื่อเริ่มการสอบสวนโรค ค้นหาผู้สัมผัส และตรวจหาเชื้อในผู้สัมผัสเสี่ยงสูง รวมทั้งดําเนินการควบคุมโรคร่วมกับโรงพยาบาล อีกทัั้งลงสอบสวนในโรงงานที่ผู้ป่วยและสามีทํางานอยู่พบว่าไม่มีผู้ใดที่เดินทางมาจากต่างประเทศ และไม่มีพนักงานใหม่เข้าทํางาน และมีการคัดกรองไข้ก่อนเข้าทํางานทุกวัน
ถึงแม้ว่าผลการตรวจของผู้ป่วยรายนี้จะยืนยันได้ว่าไม่พบเชื้อก่อโรคโควิด-19 แต่การดําเนินงานในเหตุการณ์นี้ แสดงให้เห็นถึงการเตรียมความพร้อมของกระทรวงสาธารณสุขและเครือข่ายโรงพยาบาลในด้านการรักษาพยาบาล การเฝ้าระวังสอบสวนโรค และทรัพยากรการตรวจทางห้องปฏิบัติที่มีประสิทธิภาพ
************************************* 16 กรกฎาคม 2563
รัฐบาลไทย-ข่าวทำเนียบรัฐบาล-พลเอก ธนะศักดิ์ ปฏิมาประกร รองนายกรัฐมนตรี ร่วมการซ้อมพิธียกพระนพปฎลมหาเศวตฉัตรยอด    พระเมรุมาศ ภาพรวมเป็นที่น่าพอใจ
วันศุกร์ที่ 13 ตุลาคม 2560
พลเอก ธนะศักดิ์ ปฏิมาประกร รองนายกรัฐมนตรี ร่วมการซ้อมพิธียกพระนพปฎลมหาเศวตฉัตรยอด    พระเมรุมาศ ภาพรวมเป็นที่น่าพอใจ
พลเอก ธนะศักดิ์ ปฏิมาประกร รองนายกรัฐมนตรี ร่วมการซ้อมพิธียกพระนพปฎลมหาเศวตฉัตรยอด    พระเมรุมาศ ภาพรวมเป็นที่น่าพอใจ
วันนี้ (12 ตุลาคม 2560) เวลา 17.00 น. ณ ท้องสนามหลวง พลเอก ธนะศักดิ์ ปฏิมาประกร รองนายกรัฐมนตรีในฐานะประธานคณะกรรมการฝ่ายจัดสร้างพระเมรุมาศ สิ่งปลูกสร้างประกอบพระเมรุมาศและบูรณปฏิสังขรณ์ราชรถและพระยานมาศ งานพระราชพิธีถวายพระเพลิงพระบรมศพพระบาทสมเด็จ พระปรมินทร มหาภูมิพลอดุลยเดช ร่วมการซ้อมพิธียกพระนพปฎลมหาเศวตฉัตรยอดพระเมรุมาศ
ภายหลังการร่วมซ้อมพิธียกพระนพปฎลมหาเศวตฉัตรยอดพระเมรุมาศ พลเอก ธนะศักดิ์ ปฏิมากรประกร รองนายกรัฐมนตรีกล่าวว่า พิธียกพระนพปฎลมหาเศวตฉัตรยอดพระเมรุมาศจะมีพระราชพิธีจริงในวันที่ 18 ตุลาคม 2560 นี้ โดยสมเด็จพระเจ้าอยู่หัว ทรงเสด็จพระราชดําเนินเป็นองค์ประธาน ทั้งนี้ สําหรับภาพรวมการซักซ้อมเป็นไปด้วยดี ซึ่งฉัตร ฯ จําลองที่ใช้ซ้อมนั้น จะมีน้ําหนักใกล้เคียงกับฉัตร ฯ จริงมากที่สุดคือ 80 กิโลกรัม เพื่อเป็นการล๊อคน้ําหนักให้คงที่ และจะใช้ระยะเวลารวมในการยกพระนพปฏลมหาเศวตฉัตร ประมาณ 2 - 3 นาที โดยวิธีชักรอกสลิง ซึ่งจะมีการซ้อมอีกครั้งในวันที่ 17 ตุลาคม 2560 ก่อนที่จะมีพระราชพิธีจริงในวันที่ 18 ตุลาคม 2560 และภายหลังการยกพระนพปฎลมหาเศวตฉัตรยอดพระเมรุมาศแล้วจะถือว่าพระเมรุมาศเสร็จสิ้นสมบูรณ์
รองนายกรัฐมนตรีกล่าวถึงภาพรวมองค์ประกอบโดยรอบว่า ขณะนี้เสร็จประมาณร้อยละ 99 ซึ่งถือว่าสมบูรณ์เป็นที่น่าพอใจ ในวันนี้ดอกไม้ที่ใช้ประดับบริเวณโดยรอบพระเมรุมาศกําลังบานสวยงาม แต่ในวันจริงนั้น จะบานสะพรั้งสวยงามกว่านี้ และจะสามารถอยู่ได้อีกประมาณ 1 เดือน ขณะที่ภายในอาคารต่าง ๆ ได้มีการปูพรม และหุ้มพาสติกไว้อย่างดี รวมทั้งทางสํานักพระราชวัง ได้มีการจัดวางเก้าอี้ พระที่นั่งทรงธรรมและอาคารต่างๆ เพื่อเตรียมความพร้อมสําหรับพระราชพิธี ส่วนพระเมรุมาศขณะนี้ ได้ติดตั้งฉากบังเพลิงเสร็จเรียบร้อยแล้ว
--------------------------------------------